Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: érdeklődött. A Hivatal köztisztviselője közölte, hogy a panaszos az 1993. évi II. törvény 33. §-ában foglaltakra tekintettel nem jogosult a munkanélküliek jövedelempótló támogatására.
Paragraph Index: 689

1996. október 11-én kelt levelében folyószámla egyeztetés céljából időpontot kért a Pénztártól. Az egyeztetésre a jegyzőkönyv szerint 1997. április 3-án sor került. Ügyviteli hiba miatt azonban a fenti jegyzőkönyv helytelenül került kitöltésre az egyenleget illetően, melynek oka számszaki tévedés. Azóta ez módosításra került, melyről a Pénztár 1998. május 5-én kelt levelében a panaszost értesítette. A panaszos kérésére újbóli egyeztetésre került sor 1998. június 3-án. A panaszosnak az 1996. évi egyenlegközlőre (mely a tartozást mutatta) küldött beadványára a Pénztár valóban nem válaszolt. Az állampolgári jogok országgyűlési biztosa általános helyettese a vizsgálat során megállapította, hogy a kialakult helyzetért mind a panaszos, mind a Fővárosi és Pest Megyei Egészségbiztosítási Pénztár egyaránt felelős.

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes